માનવમિત્ર, હૈદરાબાદ : કિંગ ફિશરનાં માલિક અને હાલમાં ભાગેડુની પદવી લેનાર વિજય માલ્યાને સૌ કોઇ જાણે છે. વિજય માલ્યા ભારતીય બેંકોને લગભગ 9 હજાર કરોડનો ચુનો લગાવી વિદેશમાં સુખી જીવન વિતાવી રહ્યો છે. દેશનો એક પણ નાગરિક જેના માટે સારા બે શબ્દોનો પણ ઉપયોગ કરતો નથી તેવા વિજય માલ્યાનાં વખાણ કરતા કેન્દ્રીય મંત્રી ઓરામે આદિવાસીઓને પ્રોત્સાહિત કરવા એક વિવાદિત નિવેદન આપ્યુ છે. ઓરામે હૈદરાબાદનાં રાષ્ટ્રીય જનજાતીય આત્રપ્રેન્યોર કોન્કલેવ 2018માં કહ્યુ કે, વિજય માલ્યાની સૌ કોઇ આલોચના કરે છે પરંતુ કોણ છે માલ્યા? તે એક સ્માર્ટ વ્યક્તિ છે, તેણે પહેલા સ્માર્ટ લોકને કામ પર રાખ્યા, ત્યારબાદ બેંકો, સરકાર અને રાજનિતિજ્ઞોને પોતાના પ્રાભાવમાં લીધા.